CELEX: 62010CJ0311
Language: mt
Date: 2011-10-27 00:00:00
Title: Sentenza tal-Qorti tal-Ġustizzja (is-Sitt Awla) tas-27 ta' Ottubru 2011.#Il-Kummissjoni Ewropea vs ir-Repubblika tal-Polonja.#Nuqqas ta' Stat li jwettaq obbligu - Direttiva 2007/46/KE - Approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi - Nuqqas ta' traspożizzjoni fit-terminu previst - Traspożizzjoni mhux kompluta.#Kawża C-311/10.

Sentenza tal-Qorti tal-Ġustizzja (Is-Sitt Awla) tas-27 ta’ Ottubru 2011 – Il‑Kummissjoni vs Il-Polonja
      (Kawża C‑311/10)
      “Nuqqas ta’ Stat li jwettaq obbligu – Direttiva 2007/46/KE – Approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba
         għal tali vetturi – Nuqqas ta’ traspożizzjoni fit-terminu previst – Traspożizzjoni inkompleta”
      
      1.                     Stati Membri - Obbligi - Implementazzjoni tad-direttivi - Nuqqas ta’ twettiq ta’ obbligu - Ġustifikazzjoni bbażata fuq diffikultajiet
            ta’ interpretazzjoni - Inammissibbiltà (Artikolu 258 TFUE) (ara l-punt 16)
      2.                     Dritt tal-Unjoni - Interpretazzjoni - Testi plurilingwi - Diverġenzi bejn il-verżjonijiet lingwistiċi differenti - Teħid inkunsiderazzjoni
            tal-istruttura ġenerali u tal-għan tal-leġiżlazzjoni inkwistjoni (ara l-punt 18)
      3.                     Atti tal-istituzzjonijiet - Direttivi - Implementazzjoni mill-Istati Membri - Neċessità ta’ traspożizzjoni ċara u preċiża
            - Possibbiltà ta’ emenda ulterjuri tal-annessi li jiddeterminaw l-aspetti tekniċi u l-metodi ta’ applikazzjoni tad-direttiva
            - Assenza ta’ effett fuq l-obbligu ta’ traspożizzjoni tad-direttiva (it-tielet paragrafu tal-Artikolu 288 TFUE) (ara l-punti
            24, 25, 77)
      4.                     Rikors għal nuqqas ta’ twettiq ta’ obbligu - Prova tan-nuqqas - Oneru li jaqa’ fuq il-Kummissjoni - Preżunzjonijiet - Inammissibbiltà
            - Nuqqas ta’ osservanza tal-obbligu ta’ informazzjoni impost fuq l-Istati Membri mid-Direttiva - Konsegwenzi (Artikolu 4(3)
            TUE; Artikoli 17 TFUE u 258 TFUE) (ara l-punti 30, 32, 33, 52)
      5.                     Atti tal-istituzzjonijiet - Direttivi - Implementazzjoni mill-Istati Membri - Traspożizzjoni ta’ direttiva mingħajr azzjoni
            leġiżlattiva - Kundizzjonijiet - Eżistenza ta’ kuntest ġuridiku ġenerali li jiggarantixxi l-applikazzjoni sħiħa tad-direttiva
            (it-tielet paragrafu tal-Artikolu 288 TFUE) (ara l-punti 40, 47)
      6.                     Atti tal-istituzzjonijiet - Direttivi - Implementazzjoni mill-Istati Membri - Neċessità ta’ traspożizzjoni kompleta (it-tielet
            paragrafu tal-Artikolu 288 TFUE) (ara l-punti 48, 50)
      Suġġett
      
         
               Nuqqas ta’ Stat li jwettaq obbligu - Nuqqas li jadotta jew li jikkomunika, fit-terminu previst, id-dispożizzjonijiet neċessarji
                  sabiex jikkonforma ruħu mad-Direttiva 2007/46/KE tal-Parlament Ewropew u tal-Kunsill, tal-5 ta’ Settembru 2007, li tistabbilixxi
                  kwadru [qafas] għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi
                  separati maħsuba għal tali vetturi (Direttiva Kwadru [Qafas]) (ĠU L 263, p. 1).
               
            Dispożittiv
      
         
                  1)
               
               
                  
               
               
                  	Billi ma kkomunikatx lill-Kummissjoni Ewropea l-liġijiet, ir-regolamenti u d-dispożizzjonijiet amministrattivi li jimplementaw
                     id-Direttiva 2007/46/KE tal-Parlament Ewropew u tal-Kunsill, tal-5 ta’ Settembru 2007, li tistabbilixxi kwadru [qafas] għall-approvazzjoni
                     ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi,
                     ir-Repubblika tal-Polonja naqset milli twettaq l-obbligi tagħha taħt l-Artikolu 48 ta’ din id-direttiva.
                  
               
            
         
                  2)
               
               
                  
               
               
                  	Billi ma adottatx, fit-terminu previst, il-liġijiet, ir-regolamenti u d-dispożizzjonijiet amministrattivi neċessarji sabiex
                     timplementa d-Direttiva 2007/46, ir-Repubblika tal-Polonja naqset milli twettaq l-obbligi tagħha taħt l-Artikolu 48 ta’ din
                     id-direttiva.
                  
               
            
         
                  3)
               
               
                  
               
               
                  	Ir-Repubblika tal-Polonja hija kkundannata għall-ispejjeż.